open-index/open-wikipedia-markdown huggingface dataset:
Unión Asturianista

**Unión Asturianista** (tamién llamada **Unión URAS-PAS**) ye una coalición política asturiana nacida en payares de 2004 que quier aconceyar baxo unes mesmes sigles a les fuercies asturianistes.

Anguaño fórmenla'l Partíu Asturianista (PAS) y la Unión Renovadora Asturiana (URAS).

La presidencia de la mesma tará formada polos cabezaleros de dambos partíos, Xuan Xosé Sánchez Vicente del PAS y Sergio Marqués del URAS.

El candidatu a la presidencia dirá alternandose ente los dos. Nes eleiciones de 2007 foi Sergio Marqués el que presentose pola circunscripción central. De la mesma forma ficiéronse candidatures alternes nos conceyos au presentáronse. Nestes eleiciones autonómiques de 2007 nun algamó nengún diputáu na Xunta Xeneral teniendo la coalición 13.255 votos, faltando-y 2736 votos nel centru d'Asturies p'algamalu.

Eso sí, nes eleiciones a conceyos la candidatura Unión Asturianista algamó 11 conceyales, colos que tien dos alcaldías nos conceyos de Villaviciosa de 15.000 habitantes (ye'l conceyu 11 de mayor población d'Asturies), y nel de Ponga de 700 habitantes (que ye Parque Natural na mayor parte). Por ponei un exemplu de la so implantación Izquierda Unida n'Asturies tien namai 4 alcaldíes más que la candidatura Unión Asturianista.
 

## Resultaos eleutorales

### A la [[Xunta Xeneral del Principáu d'Asturies]]

## Enllaces esternos
*Unión Asturianista (Unión URAS-PAS) - Páxina web oficial 
*Páxina oficial del Partíu Asturianista (PAS) 
*Blog personal de Xuan Xosé Sánchez Vicente
*Protocolu del alcuerdu URAS - PAS

## Referencies
Unión del Pueblo Salmantino

**Unión del Pueblo Salmantino** (**UPSa**, nome completu: ) foi un partíu de la provincia de Salamanca, fundáu en 2002 y disueltu en 2014. Les sos tesis polítiques y de territorialidá yeren cercanes a les del so sociu a nivel rexonal y nacional, la Unión del Pueblo Leonés, col que compartía la organización de la mocedá Conceyu Xoven. Llegó a ser la tercer fuercia política de la provincia no que cinca a la representación conseguida.

## Resultaos electorales

## Referencies

## Enllaces esternos
Gipuzkoa

**Gipuzkoa**, **Guipúscoa** o **Guipúzcoa** ye una provincia costera del norte del País Vascu (España). La so capital ye San Sebastián. Llenda al este con Lapurdi, en Francia, con Navarra al sur, al suroeste con Araba, al oeste con Bizkaia y al norte col mar Cantábricu. Tien una población de .

## Pueblos y Ciudaes
* San Sebastián
* Irun
* Errenteria
* Zarautz 
* Bergara
* Arrasate
* Eibar
* Azpeitia

## Ver tamién

## Referencies

## Enllaces esternos

* Páxina oficial de la Diputación Foral de Gipuzkoa
* Páxina oficial de la Universidá del País Vascu (Campus de Gipuzkoa) 
* Recintu Ferial de Gipuzkoa
Provincia de Guadalajara

**Guadalajara** o **Guadalaxara** ye una provincia española, na parte norte de Castiella-La Mancha. La so capital ye la ciudá de Guadalajara.

Llenda coles provincies de Cuenca, Madrid, Segovia, Soria, Zaragoza y Teruel. 

Tien una población de  de los que cuasi'l 40% d'ellos viven na capital. Hai 288 conceyos na provincia, de los que les tres cuartes partes son pueblos de menos de 200 habitantes.

## Referencies

## Ver tamién
*Llista de conceyos de Guadalajara

## Enllaces esternos

*Diputación
*Guadalajara, gran desconociu
Llista de conceyos d'Almería

**Llista de conceyos de la [[provincia d'Almería]]** (siguíos del númberu d'habitantes según el censu del añu 2006):

* Total provincial: 

## Fonte
* Institutu Nacional d'Estadística Español

## Ver tamién
* Llista de conceyos d'Andalucía

## Referencies

## Enllaces esternos
Provincia de Lleida

**Lleida** (*Lérida* en castellanu) ye una provincia d'España, na parte oeste de la comunidá autónoma de Cataluña. Llenda coles provincies de Girona, Barcelona, Tarragona, Zaragoza y Uesca, y con Francia y Andorra.

De los 371.055 habitantes (2002) de la provincia, cuasi'l 30% vive na capital, Lleida. La provincia ta compuesta por 231 conceyos.

Nesta provincia alcuéntrase'l Val d'Aran, zona de monte con idioma propiu, l'aranés, un dialeutu occitanu.

## Comarques
* Alta Ribagorça
* Alt Urgell
* Berguedà
* Garrigues
* Noguera
* Pallars Sobirà
* Pallars Jussà
* Pla d'Urgell
* Segarra
* Segrià
* Solsonès
* Urgel
* Val d'Aran

## Referencies

## Ver tamién
* Llista de conceyos de Lleida
Belize

**Belize** ye un país d'América central, na oriella del mar Caribe, que llenda con Méxicu al norte y con Guatemala al oeste y al sur. Hasta la so independencia, en 1981, yera una colonia del Reinu Xuníu, y conocíase col nome d**'Hondures Británica**. 

## Historia
La costa de Belize foi atopada por Cristóbal Colón nel añu 1502, pero hasta 1630 nun s'establecieron colonos nella procedentes de Xamaica lleñadores a la busca de les riques viesques. Otros asentáronse nes islles averaes faciendo rellaciones mercantiles colos pueblos orixinarios d'eses zones, nel añu 1739 el rei de los indios mosquitos fixo una cesión del territoriu a Reinu Xuníu, que foi fortificau nel *Black River* y na islla de Roatán, agora esa islla pertenez a Hondures. Nel tratáu de París de 1763 Reinu Xuníu decidió abandonar la colonia, desfaciendo los fuertes y retirando l'exercitu, anque los colonos nun colaron della oponiendose al establecimientu de los españoles quien dellos años más tarde colarien nel 1798, asina la islla tornó a manes ingleses. El 21 de setiembre del añu 1981 algamaría la independencia de Reinu Xuníu. Tres les eleiciones de 1984 George Price foi'l nuevu primer ministru.

## Organización alministrativa
Belize ta dividíu en seis distritos (*districts*):

* Belize District
* Cayo District
* Corozal District
* Orange Walk District
* Stann Creek District
* Toledo District

## Política
Belize ye una democracia parllamentaria y miembru de la **Commonwealth** (Mancomunidá Británica de Naciones). El xefe del estáu ye'l monarca británicu, y ta representáu por un **Gobernador Xeneral** que ha de ser obligatoriamente belizianu. 
 
El principal muérganu executivu del gobiernu ye'l gabinete, encabezáu pol Primer Ministru.

El país dispón d'un Parllamentu bicameral, compuestu pol Congresu y el Senáu. El Congresu tien 29 miembros, elixíos por cinco años. De los ocho miembros del Senáu, cinco son designaos pol primer ministru, dos pola oposición y ún pol Gobernador Xeneral.

## Economía

La economía de Belize xira entornu al zucre y los cítricos, ye un de los principales productos d'esportación y ún de les bases más importantes de la industria. Al ser colleches estacionales provoca un subemplegu mui grande'l restu del añu. Sicasi el 50% de Belize ta cubiertu por viesques, onde les maderes tamién formen parte de la economía llocal, amás al ser un país con costa los pexes y animales marinos son una fonte d'ingresos.

## Referencies

## Enllaces esternos
Provincia de Uesca

**Uesca** ye una provincia d'España, na parte norte de la comunidá autónoma d'Aragón. Llenda coles provincies de Lleida, Zaragoza y Navarra, y con Francia. 

La so superficie ye de 15.626 km², onde viven 228.566 persones (2010), llueu la densidá de población ye de 14,62 habitantes/km². Ta formada por 202 conceyos.

La so capital ye la ciudá de Uesca, onde vive casi una quinta parte de la población.

Nesta provincia alcuéntrase'l Parque nacional d'Ordesa y Monte Perdíu.

## Comarques

## Ver tamién
* Llista de conceyos de Uesca

## Referencies

## Enllaces esternos
* Ayuntamientu de Uesca
Ríu Órbigu

L**'Orbigu** (n'español, *Órbigo*) ye ún de los principales ríos de Llión, afluente principal del Esla, ñaz al amestase les augües de los ríos Ḷḷuna y l'Oumaña. Configura xeohestóricamente la rexón criando nel centru de Llión la comarca de la Ribera l'Órbigu y nel norte de Zamora la de Benavente y los Valles, xunta l'Esla, el Cea y el Tera. 

El so nome remanez del idioma prerromanu de les xentes qu'habitaben la so oriella enantes de la conquista romana. La teoría más citada asegura que'l nome del ríu Orbigu provién de: URBICOA, ello ye: "dos augües dende equí".
Nel so percorríu alcuéntrase'l banzáu de Ḷḷuna, ún de los más importantes del Noroeste peninsular.

## Afluentes
Pela riba derecha:
*Tuerto
*Ería
*Duerna

## Referencies

## Enllaces esternos
Ríu Tuerto

El **ríu Tuerto** ye un afluente del Órbigu que percuerre les comarques llioneses de La Cepeda, onde ñaz yá averáu a Oumaña, Somoza y el norte de La Bañeza; formando una vega d'unos 125 km², con una importante producción agrícola. Al poco de la so nacencia allúgase'l banzáu de Villameca, el más antiguu y pequeñu de Llión. 
Dalgunos investigadores siñalan a esti ríu como l'orixinariu Ástura, dao que ye'l ríu que baña la ciudá d'Estorga, *Asturica Augusta*, si bien ye una teoría poco aceutada.

## Referencies

## Enllaces esternos
Iraq

La **República d'Iraq**, o **Iraq** ye un país asitiáu n'Oriente Mediu, al suroeste d'Asia. Llenda'l norte con Turquía, al sur con Arabia Saudita y Kuwait, al noroeste con Siria, al oeste con Xordania y al este con Irán.

## Historia

## Xeografía

Iraq ta dividíu en 18 provincies (*muhafazat*, singular: *muhafazah*):

## Economía

## Referencies

## Enllaces esternos
Estrechu de Skagerrak

L**'estrechu de Skagerrak** ye un golfu de la Mar del Norte asitiáu ente Noruega, Suecia y Dinamarca. Col nome de Kattegat conozse la prollongación del Skagerrak ta'l Mar Bálticu, pasando per Øresund.

## Referencies

## Enllaces esternos
Mar del Norte

La **mar del Norte** ye una mar epicontinental del Océanu Atlánticu, allugada al noroeste d'Europa. Espárdese per una superficie d'unos 575.000 km².

Los países que llenden esta mar son:

* Reinu Xuníu al oeste;
* Francia, Bélxica, Países Baxos y Alemaña al sur;
* Dinamarca y Noruega al este.

Ta comunicáu con:
* La Canal de la Mancha pel Estrechu de Calais al suroeste;
* El Mar Bálticu pel estrechu de Skagerrak o la canal de Kiel al este;
* L'Océanu Atlánticu al norte.

La mar del Norte constitúi una zona de fuerte tránsitu marítimu, d'esplotación petrolífera y de pesca.

## Referencies

## Enllaces esternos
World Wide Web Consortium

El **World Wide Web Consortium** o **W3C**, ye una organización que fai estándares pa la World Wide Web. Al frente d'ella ta Tim Berners-Lee, el físicu qu'inventó coses como URL (*Uniform Resource Locator*), HTTP (*HyperText Transfer Protocol*) y HTML (HyperText Mark-up Language) sobre les que se basa Internet.

Un estándar pasa polos siguientes estaos : 

* *Working Draft* (Borrador de trabayu)
* *Last Call* (Última convocatoria) 
* *Proposed Recommendation* (Propuesta de recomendación) y 
* *Candidate Recommendation* (Recomendación candidata)

Cuando acaba esti procesu llégase a una "Recomendación", que vien a ser un nuevu estándar públicu y abiertu pa la Web. 

Delles recomendaciones importantes son:

* HTML Recomendación HTML.
* CSS Recomendación CSS.
* DOM Recomendación DOM.
* RDF Marcu de Descripción de Recursos 
* SOAP ''Simple Object Access Protocol''
* SVG Recomendación SVG.
* XML Recomendación XML.
* WSDL ''Web Services Description Language''

El W3C tien la so sede central nel MIT. Los otros dos miembros del consorciu son ERCIM en Francia y la Universidá de Keio en Xapón. N'España hai una oficina del W3C n'Asturies, nel Parque Científico Teunolóxicu de Xixón.

## Referencies

## Enllaces esternos
* Páxina oficial del W3C
* Oficina española del W3C
Provincia d'Ourense

**Ourense** ye una provincia del noroeste d'España, na parte sureste de la comunidá autónoma de Galicia. Llenda coles provincies de Pontevedra al oeste, Lugo al norte, Llión y Zamora al este y con Portugal al sur. La so capital ye la ciudá d'Ourense.

Tien una superficie de  km² y ye la única provincia de Galicia ensin salida'l mar.

La población de la provincia ye de , de los cuales el 30% viven na capital. El restu viven en 92 conceyos.

## Ver tamién
*Llista de conceyos d'Ourense

## Referencies

## Enllaces esternos
Joaquín Otero Pereira

**Joaquín Otero Pereira**  ye un políticu llionés. Ye'l secretariu xeneral de la Unión del Pueblo Leonés. Foi cabezaleiru de la llista llionesista.

N'actualidá ye procurador pola Unión del Pueblo Leonés nas Cortes de Castiella y Lleón y voceiru del grupu llionesista.

## Referencies

## Enllaces esternos
Protohistoria

La **protohistoria** ye la dómina intermedia ente la Historia y la Prehistoria; esti periodu, más que nos otros históricos, depende principalmente de la situación cultural del pueblu n'estudiu. 
Asina, la protohistoria ye cuando un pueblu entra na Historia Xeneral a traviés de les referencies d'otra sociedá, pero los elementos culturales del primeru son entá prehistóricos. Tamién considérase a un pueblu como protohistóricu cuando la so escritura nun ye posible conocela ou investigala polo que nun entraríen de **' na dómina histórica, na cuala se forma parte a traviés de la escritura.

== Exemplos ==
Casos paradigmáticos de culturas protohistóriques seríen, ente otres, la etrusca, la íbera, l'[[astures|astur]] o las tribus indíxenes actuales de [[Papúa-Nueva Guinea]].
Nel casu de los primeros dos pueblos masque presentaben una sociedá estructurada y con una escritura formada y desendolcada, nun conocemos lo qu'esos documentos implicaben o queríen dicir.
Nel casu de los astures, por exemplu, son parte de la Protohistoria y non de la Historia, dau qu'entraron nésta a traviés de les referencies de los historiadores grecollatinos. 
Un casu semeyáu sería'l de les poblaciones indíxenes actuales de l'Amazonia o de Papúa yá que, anque la so sociedá ta anclada na prehistoria (en muitos casos nel [[neolíticu]]), la so presencia nos nuesos estudios faen que tea involuntariamente dientru de la Historia.

== Otros nomes ==
Tamién recibe la designación de **Prehistoria reciente'''.

## Referencies
Mar d'Azov

El **Mar d'Azov** (en rusu: Азо́вское мо́ре, *Azóvskoie more*; n'ucraín Азо́вське мо́ре, *Azovske more*; en tártaru de Crimea *Azaq deñizi*, n'adigués, *Хы МыутІэ*, trescritu: *Khy Myiutie*, n'urum - idioma turcu d'unes comunidaes griegues n'Ucraína - *Азав Дэниз*, trescritu: *Azav Deniz*), conocíu na Grecia Antiga como la *Mare Meotiana*, ye una seición septentrional del Mar Negru, xuníu a esti pel estrechu de Kerch. Llenda pel norte con Ucraína, pal este con Rusia y pal oeste cola Península de Crimea. Amás presenta la marisma de Sivaš, separtada del mar d'Azov por un cordón de sable de 110 km de llargu.

El mar, con una superficie de 37.555 km², presenta 340 km de llargu y 135 d'anchu. Los sos principales tributarios son el Don y el Kuban qu'apurren tala cantidá d'agua que faen que seya un mar poco salín. Esto, xunío a que ye un mar de poca fondura (en dellos puntos algama namái un metru), fai que n'hibiernu la superficie del mar se xele en deteminaos llugares.

Los puertos principales son: Berdyansk, Mariupol, Rostov-na-Donu, Taganrog y Yeysk. La so importancia económica y xeoestratéxica fixo que se construyeran dos canales que prestaran serviciu comercial a esti mar; la Canal de Volga-Don y la Canal Manych, que la xune col Mar Caspiu. Nella esisten plataformes d'estraición de gas natural y petroleu, esto xunío a la intensa pesca fixo qu'anguaño la fauna y la flora d'esta mar tean nun grave procesu d'estinción.

## Nome y etimoloxía
Antiguamente conocíase-y, ente otros nomes, como'l llagu o el mar de *Meòtida* (en griegu antiguu ἡ Μαιῶτης λίμνη) o el pantanu o maresme de Meòtida (en llatín *Palus Maeotis*); d'ehí remanez el nome col que se-y conoz tradicionalmente n'árabe, *Bahr Mayutis*. Los escites denomáronlu *Kargaluk*, los meotes, *Temerinda* (la madre de los mares o la mar madre); y los árabes antiguamente, *Nitxlakh* o *Baral-Azov*, los turcos antiguamente, *Barial-Assaka* o *Barkh-Assaka* (mar azul marín), y los xenoveses y venecianos, *Madre delle Zabacche* o *Madre della Tana* (por Tanais). [1] [ 2] El nome históricu ucraín ye *Ozivske more* (Озівське море). Los pueblos eslavos tamién lu llamaben *Mar de Súrozh* (Сурозьке море, pola ciudá de Súrozh, güei Sudak) o *Mar Azul* (море Синім)

## Referencies

## Enllaces esternos
Provincia de Toledo

La **Provincia de Toledo** ye una provincia española, na parte occidental de la comunidá autónoma de Castiella-La Mancha.

Llenda coles provincies de Madrid, Cuenca, Ciudad Real, Badajoz, Cáceres y Ávila.

Tien una población de  repartíos ente 204 conceyos, de los que Talavera de la Reina ye'l mayor (3.571 habitantes en 2006), mientres que'l más pequeñu ye Illán de Vacas (5 habitantes, tamién ye'l más pequeñu d'España). Comparte'l Parque Nacional de Cabañeros cola provincia de Ciudad Real.

## Ver tamién
* Llista de conceyos de Toledo

## Referencies

## Enllaces esternos
Teal Redmann

**Teal Redmann**  ye una actriz d'Estaos Xuníos nacida en Minnesota. 

Entamó la so carrera d'actriz dende moza. Cuando acabó los estudios nel institutu yá tenía esperiencia en radio, televisión y teatru. A los 17 años treslladóse a vivir a Los Angeles.

El so primer gran papel nuna película foi en Chameleon 3: Dark Angel, un *film* de ciencia ficción de 2000. Dende entós, el papel más conocíu que fizo ye'l de *Louise Grant* na serie de televisión Las chicas Gilmore. Tamién apaeció nes series CSI, CSI Miami y Boston Public.

## Filmografía
**[[Special Breakfast Eggroll: 99¢]]* (2003) ... Lilly
**[[Dos tontos muy tontos: Cuando Harry encontró a Lloyd]]* (2003) ... Terri
**[[Gemelas en la cancha]]* (2002) (TV) ... Nicky Williams
**[[MTV's Undressed]]* (1999) (TV) ... Abby (2000: Temporada 3)
**[[Chameleon 3: Dark Angel]]* (2000) (TV) ... Dr. Tess Adkins

## Referencies

## Enllaces esternos
*Teal Redmann en IMDB
Provincia de Pontevedra

**Pontevedra** ye una provincia del noroeste d'España, na parte suroeste de la comunidá autónoma de Galicia. Llenda coles provincies d'A Coruña, Lugo y Ourense, con Portugal y col Océanu Atlánticu. 

La so población ye de , de los cuales  viven na capital, Pontevedra. Vigo ye la ciudá mas grande de la provincia y de Galicia, con  habitantes. Na provincia de Pontevedra hai 62 conceyos.

Nesta provincia alcuéntrase'l Parque Nacional de les Islles Atlántiques de Galicia.

## Ver tamién
* Llista de conceyos de Pontevedra

## Referencies

## Enllaces esternos

* Turismu Rías Baixas
* Muséu de Pontevedra 
* Universidá de Vigo
Provincia de Zaragoza

**Zaragoza** ye una provincia española que ta nel centru de la comunidá autonoma d'Aragón. Llenda coles provincies de Lleida, Tarragona, Teruel, Guadalajara, Soria, La Rioxa, Navarra y Uesca.

La ciudá de **[[Zaragoza]]** ye al mesmu tiempu capital de la provincia y de la Comunidá Autónoma d'Aragón. 

En 2003 la población yera de 880.118 habitantes na provincia, 626.081 d'ellos na capital. La densidá de población en 2003 ye de 50,95 habitantes/km².

## Ver tamién
* Llista de conceyos de Zaragoza

## Referencies

## Enllaces esternos
Llista de conceyos de Zaragoza

**Llista de conceyos de la [[provincia de Zaragoza]]**:

## Ver tamién
* Conceyos d'Aragón
* Provincia de Zaragoza

## Referencies
Chile

**Chile**, oficialmente **República de Chile**, ye un país del suroeste d'América del Sur, frente al Océanu Pacíficu. Llenda al norte con Perú, al noreste con Bolivia y al este con Arxentina.

## Historia

## Política y gobiernu
### Organización política
La llei máxima del país ye la Constitución. Aprobada en 1980, foi modificada tres el referendu del 30 de xunetu de 1989. Nella establezse que Chile ye una república democrática, y que la soberanía reside na nación.

El poder executivu exércelu'l presidente de la República, escoyíu en votación direuta y por mayoría absoluta pa un mandatu de cuatro años. El poder llexislativu ye competencia del Congresu Nacional, formáu por un Senáu de 38 miembros y una Cámara de Diputaos de 120 miembros. Tocántenes al poder xudicial, el so muérganu cimeru ye la Corte Suprema.

### Gobiernu (Gobiernu hasta'l 11 de marzu de 2026)
El presidente del país ye, dende'l 11 de marzu de 2022, Gabriel Boric. El presidente de la Cámara de Diputaos ye Patricio Melero Abaroa, y el del Senáu Guido Girardi Lavín. El gabinete ministerial compónenlu (abril 2012) 22 persones.

### Partíos políticos
Los partíos políticos chilenos agrúpense en dos coaliciones. 

La Concertación de Partíos pola Democracia inclúi a:
* Partíu Demócrata Cristiano (PDC), presidíu por Ignacio Walker.
* Partíu pola Democracia (PPD), presidíu por Jaime Quintana.
* Partíu Radical Socialdemócrata (PRSD), presidíu por José Antonio Gómez.
* Partíu Socialista de Chile (PS), presidíu por Osvaldo Andrade.
* Partíu Comunista de Chile (PC), presidíu por Guillermo Teillier.
* Partíu Humanista (PH), presidíu por Danilo Monteverde.

L'Alianza por Chile, pela so banda, inclúi a:
* Unión Demócrata Independiente (UDI), presidida por Patricio Melero.
* Renovación Nacional (RN), presidida por Carlos Larraín.

## Xeografía

### Organización territorial

Políticamente, Chile ta dividíu en 15 rexones, subdividías en 53 provincies y un total de 346 comunes:

Les principales ciudaes del país, según la proyeición pal añu 2011 del *Instituto Nacional de Estadísticas*,son:

## Economía

## Cultura
Los escritores chilenos rescamplaron especialmente nel cultivu de la poesía. D'algunos autores lleguen a falar de "País de poetes", polos dos Premios Nobel (Gabriela Mistral y Pablo Neruda) de nacionalidá chilena, a los qu'hai qu'amestar otros poetas destacaos como Nicanor Parra, Gonzalo Rojas y Vicente Huidobro. 

## Fiestes

## Referencies

## Enllaces esternos

* Gobiernu de Chile 
* Serviciu Nacional de Turismu
* ThisisChile.cl - Official Chile website - English and Spanish version
* Bancu de Imáxenes de Chile
Océanu Pacíficu

L**'océanu Pacíficu** ye la mayor de les divisiones oceániques de la Tierra. Estiéndese dende l'océanu Glacial Árticu al norte hasta l'océanu Glacial Antárticu (o, según les definiciones, hasta L'Antártida) al sur, y ta arrodiáu per Asia y Australia al oeste y por América al este.

Con una estensión de 165,25 millones de km², esta subdivisión del Océanu Mundial -y, por tanto, de la hidrosfera- cubre'l 46% de la superficie acuática de la Tierra y alredor del 33% de la so superficie total, siendo, poro, mayor que la suma de toles mases de tierra del planeta. L'ecuador sodivídelu en océanu Pacíficu Norte y océanu Pacíficu Sur, con dos esceiciones: les islles Galápagos y Gilbert, que s'estienden al norte y al sur d'elli, considérense parte del Pacíficu Sur La fuexa de les Marianes, na fastera occidental del Pacíficu Norte, ye'l puntu más fondu de la superficie terrestre, llegando hasta los 10.911 m de fondura.

Los primeros occidentales qu'avistaron l'océanu Pacíficu ficiéronlo a entamos del sieglu XVI, cuando l'esplorador español Vasco Núñez de Balboa cruzo l'ismu de Panamá en 1513 y descubrió lo qu'elli llamó *Mar del Sur*. El nome actual dió-ylu l'esplorador portugués Fernandu de Magallanes demientres la espedición española que circunnavegó'l mundu en 1521. Dempués de bordear el cabu de Fornos alcontró vientos favorables al aportar a mar abiertu, y poro decidió llamar *Mar Pacíficu* al océanu que travesaba.

## Referencies

## Enllaces esternos

*  Map South Pacific
*  Pacific Pictures
Provincia de Sevilla

La **provincia de Sevilla** ye una de les ocho provincies d'Andalucía, n'España. Llenda coles provincies de Málaga, Cádiz, Huelva, Badajoz, y Córdoba. La so capital ye la ciudá de Sevilla.

Tien una estensión de 14.001 km², con una población total de , qu'habiten los sos 104 pueblos. 

## Ver tamién
* Llista de conceyos de Sevilla

## Referencies

## Enllaces esternos

* Turismu de la provincia de Sevilla
Provincia de Tarragona

**Tarragona** ye una provincia d'España, na parte sur de la comunidá autónoma de Cataluña. Llenda coles provincies de Castellón, Teruel, Zaragoza, Lleida, Barcelona y col mar Mediterraneu. 

De los  de la provincia, aproximadamente'l 20% vive na capital, la ciudá de Tarragona.

* Superficie: 6.283 km².

La provincia ta compuesta por 183 conceyos distribuíos en diez comarques, cinco na costa y otres cinco nel interior.

Les comarques de la costa son:

* El Baix Camp
* El Baix Ebre
* El Baix Penedès
* El Montsià
* El Tarragonès

Les del interior son:

* L'Alt Camp
* La Conca de Barberà
* El Priorat
* La Ribera d'Ebre
* La Terra Alta 

Delles ciudaes y pueblos, aparte de la capital, son:
Constantí, Reus, Valls, Falset, El Vendrell, Tortosa y Amposta.

## Ver tamién
* Llista de conceyos de Tarragona

## Referencies
Provincia de Teruel

**Teruel** ye una provincia española parte de la Comunidá Autónoma d'Aragón. La so capital ye la ciudá de Teruel.

La superficie de la provincia ye de 14.809 km², onde viven 138.686 persones (2003), de los cuales la cuarta parte viven na capital. Tien una densidá de población de 9,36 hab./km², la menor ente les provincies d'España. De los 236 conceyos que tien, la metá son pueblos de menos de 200 habitantes. 

## Comarques
* Bajo Martín
* Daroca
* Xiloca
* Cuencas Mineras
* Andorra-Sierra de Arcos
* Baxu Aragón
* Comunidá de Teruel
* Maestrazgo
* Sierra d'Albarracín
* Gúdar-Javalambre
* Matarraña

## Ver tamién
* Llista de conceyos de Teruel

## Referencies

## Enllaces esternos
* Teruel Dixital
* Teruel.org 
* Teruel esiste
Zaragoza

**Zaragoza** ye una ciudá española, capital de la Comunidá Autónoma d'Aragón y de la provincia de Zaragoza. El so nome vien d'un antiguu topónimu romanu, *Caesar Augusta* al traviés del árabe *Saraqosta*. Ta nel centru d'un gran valle, a la oriella de los ríos Ebro, Huerva y Gállego y cerca de los desiertos de Las Bárdenas y Los Monegros.

Ta a 199 metros sobre'l nivel del mar y tien , ye dicir, más o menos la metá de la población d'Aragón.

## Referencies

## Enllaces esternos
Provincia de Segovia

**Segovia** ye una provincia española de la comunidá autónoma de Castiella y Llión. La so capital ye la ciudá de Segovia.

Llenda coles provincies de Soria, Burgos, Valladolid, Ávila y Guadalaxara y cola comunidá de Madrid. Los sos principales nucleos de población son: Segovia, Cuéllar, Real Sitio de San Ildefonso, San Rafael, El Espinar, Sepúlveda, Ayllón, etc. Trátase d'una provincia mui despoblada, tien , con una densidá demográfica mui baxa.

El clima ye mediterraneu-continental, con iviernos llargos, secos y fríos, y branos calorosos pero curtios. 

## Ver tamién
* Llista de conceyos de Segovia
* Persones de la provincia de Segovia

## Referencies

## Enllaces esternos
Provincia de Valladolid

**Valladolid** ye una provincia española de la comunidá autónoma de Castiella y Llión. Tien una estensión de 8.202 km². La so capital ye la ciudá de Valladolid.

Tien una población de  repartíos en 255 conceyos. 

Llenda'l norte cola provincia de Palencia, al leste cola provincia de Burgos , al sureste cola provincia de Segovia, al sur cola d'Ávila, al suroeste cola de Salamanca, al oeste cola de Zamora y al noroeste cola de Llión. 

Tien un pequeñu enclave ente les provincies de Llión y Zamora.

## Historia
La provincia de Valladolid constituyóse como tal al traviés del Real Decretu de 29 de setiembre de 1833, impulsáu pol ministru Javier de Burgos, quedando adscrita a la rexón histórica de Castiella la Vieya.

## Comarques
* Tierra del Vino
* Tierra del Pan
* Tierra de Campos
* Tierra de Pinares
* Campu de Peñafiel
* Campiña del Pisuerga
* Páramos del Esgueva

## Ver tamién
* Llista de conceyos de Valladolid

## Notes

## Referencies

## Enllaces esternos
Mar Roxu

El **Mar Roxu** (n' árabe **البحر الأحمر** **Baḥr al-Aḥmar**, **al-Baḥru l-’Aḥmar** y **ים סוף** **Yam Suf** n' hebréu) ye un golfu del Océanu Índicu allugáu ente África y Asia. Al sur, la mar Roxu comunica col restu del Océanu Índicu pel estrechu de Bab el Mandeb. Al norte llenda cola península del Sinaí, el golfu d'Akaba y la canal de Suez, que permite la comunicación col mar Mediterraneu.

## Países ribereños

## Ciudaes costeres importantes
Ente les ciudaes que tan a la vera d'esta mar destaquen: Assab, Massawa, Hala'ib, Port Sudan, Port Safaga, Hurghada, El Suweis, Sharm el Sheikh, Eilat, Aqaba, Dahab, Jedda, Al Hudaydah.

## Referencies

## Enllaces esternos
Logroño

**Logroño** ye la capital de la provincia y Comunidá Autónoma de La Rioxa (España). En 2008 tenía 150.071 habitantes.

## Datos xeográficos
Logroño ta asitiáu al norte de La Rioxa media, a orielles del ríu Ebro, a 386 m sobre'l nivel del mar. El Camín de Santiago pasa pola ciudá. El so términu municipal ocupa 79,6 km².

Les coordenaes xeográficas son: 42° 28' N, 2° 27' W

## Llugares d'interés turísticu

* Concatedral de Santa María de la Redonda
* Ilesia de San Bartolomé
* Ilesia de Santiago
* Ilesia de Palacio
* Muséu de La Rioxa
* Parllamentu de La Rioxa, antigua tabacalera
* Muralla del Revellín
* **Fuente de la Gran Vía** na que tan representaos en bronce y tamañu real personaxes rellacionaos con Logroño o con la Rioxa. 

## Fiestes y tradiciones
La patrona de Logroño ye Santa María de la Esperanza.

Les fiestes más importantes de la capital rioxana son:
* **San Bernabé**, el 11 de xunu, onde se cellbra la victoria del pueblu logroñés escontra les tropes franceses de Franciscu I qu'atacaron la ciudá en mayu y xunu 1521. 

* **San Mateo**, ente'l 20 y 26 de setiembre. Son les fiestes de la vendimia.

## Referencies

## Enllaces esternos
Provincia de València

**València** o **Valencia** ye una provincia española de la Comunidá Valenciana. La so capital ye la ciudá de València.

* Estensión: 10.563 km².
* Población: 2.402.582 hab. de los que 1.465.423 viven nel área metropolitana de la capital. Otros conceyos destacaos son Cheste, Gandia, Paterna, Sagunto, Alzira, Xàtiva y Requena.

Asitiada al este de la Península Ibérica, llenda al este col mar Mediterraneu, al norte coles provincies de Castelló y Teruel, al oeste con Cuenca y Albacete y al sur con Alacant.

Tien 16 escaños nel Congresu de los Diputaos y 36 nes Cortes Valencianes.

## Referencies

## Ver tamién
*Llista de conceyos de València

## Enllaces esternos

*Pueblos de la Comunidá Valenciana 
*Mapa de carreteres .
*Alginet
Provincia de Jaén

**Jaén** o **Xaén** ye una provincia del sur d'España, na comunidá autónoma d'Andalucía. Llenda pol oeste con Córdoba, pel norte con Ciudad Real, pol este con Albacete y pol sureste con Granada. La so capital ye la ciudá de Jaén.

Tien una superficie de 13.498 km² onde viven 647.387 habitantes (2002), de los cuales, casi una sesta parte viven na cpital. La densidá de población ye de 48,01 hab./km². De los 97 conceyos que tien destaquen, sacante la capital, Linares, Úbeda, Baeza, Andújar, Martos, Cazorla y Alcalá la Real.

## Xeografía

Na Sierra de Cazorla, en Pontones, naz el ríu Segura, mientres que na Cañada de las Fuentes, nel términu municipal de Quesada, naz el ríu Guadalquivir.

Anque ye una de les provincies españoles menos conocías polos turistas, tien munchos llugares interesantes que visitar. Jaén tien cuatro Parques Naturales: 

*Parque Natural de la Sierra de Andújar
*Parque Natural de Sierra Mágina
*Parque Natural de Despeñaperros
*Parque Natural de la Sierra de Cazorla, Segura y Las Villas, que ye más grande que La Rioxa.

La provincia tien tamién dos importantes ciudaes renacentistes: Úbeda y Baeza, que UNESCO nomó Patrimoniu de la Humanidá.

La provincia de Jaén ye'l mayor productor mundial d'aceite d'oliva.

### Comarques
*Campiña
*Cazorla
*Condado
*Jaén
*La Loma y las Villas
*Mágina
*Norte
*Segura
*Sierra Sur

## Ver tamién
*Llista de conceyos de Jaén
*Rexón de Granada

## Referencies

## Enllaces esternos

* Diputación Provincial de Jaén
* La fala de Jaén
Provincia de Girona

**Girona** o **Xirona**, ye una provincia d'España, na parte norte de la comunidá autónoma de Cataluña. Llenda coles provincies de Barcelona y Lleida y con Francia y el mar Mediterraneu. 

Viven na provincia 598.112 persones (2002). La so capital ye la ciudá de Girona, onde vive poco más de la octava parte de la población total.

Parte del territoriu de Girona, el conceyo de Llívia, ye un enclave en territoriu francés.

## Referencies

## Ver tamién

Llista de conceyos de Girona
Provincia de Santa Cruz de Tenerife

**Santa Cruz de Tenerife** ye una provincia española de la Comunidá Autónoma de les Canaries, que ta formada poles islles de La Palma, La Gomera, El Hierro, Tenerife y dellos isllotes pequeños como Salmor, Garachico y Anaga.

La capital de la provincia ye la ciudá de Santa Cruz de Tenerife.

## Ver tamién
* Llista de conceyos de Santa Cruz de Tenerife

## Referencies

## Enllaces esternos
Llista de conceyos de La Rioxa

Ésta ye la llista de conceyos de La Rioxa (España):

## Referencies

## Enllaces esternos
* Pueblos de La Riola 
* Mapas de los conceyos de La Rioja (Sistema d'Información Xeográfica de la C.A. de La Rioja)
Islles Scilly

Les **Islles Scilly** (pronunciación: /'sili/; n'inglés, *Islles of Scilly*; en córnicu, *Ynysek Syllan*), son un archipiélagu na costa del ducáu de Cornualles, nel estremu suroeste del Reinu Xuníu. Tienen una superficie de 16,33 km² y una población de non más de 2.000 personas; anque davezu foi considerada parte de Cornualles, anguaño ye una dependencia autónoma que nun tien rellación alministrativa con esti ducáu.

Esti archipiélagu ta compuestu por cinco islles habitaes y dellos castros que s'alluga a 45 km de la islla de Gran Bretaña; les islles habitaes nómense Saint Mary's, Tresco, Saint Martin's, Saint Agnes y Bryher. Tienen un clima templáu gracies al efeutu *colchón* del océanu lo que fai que seya la floricultura, xunto al turismu, la so industria principal.

## Historia
Les islles tuvieron habitaes dende la Edá de Piedra, y la so historia foi de subsistencia diaria, na que s'amestaba la producción agrícola cola pesca. Anque d'antiguo formaron parte de Cornualles, lo cierto ye que bien llueu perdieron la so llingua celta propia en favor del inglés naciente, a lo menos dende la final de la Edá Media, adelantándose a los otros llugares de fala celta na implantación del inglés en delles centuries.
Estes islles tán consideraes por munchos ún de los allugamientos de les mítiques Kassitérides d'u los griegos importaben l'estañu, si bien la teoría histórica más afitada nesti sen caltién que son les gallegues islles Cíes l'asitiamientu orixinariu; lo que sí paez tar claro ye que son unes islles conocíes d'antiguo.

## Área de Guapura Natural Destacada
En 1975, l'archipiélagu, nel so conxuntu, foi declaráu "Área de Guapura Natural Destacada".

## Ver tamién
* Guerra de los Trescientos Trenta y cinco Años

## Referencies

## Enllaces esternos
Pedro de Balbín y Busto

**Pedro de Balbín y Busto** , foi correxidor de Potosí, Bolivia. Nació en Villaviciosa, Asturies, onde lu bautizaron el 20 d'ochobre de 1635. Yera fíu de Pedro de Balbín Hevía y María del Busto.

El 12 d'abril de 1680 el rei Carlos II nombrólu Gobernador de Costa Rica, pa soceder a Juan Francisco Sáenz-Vázquez de Quintanilla y Sendín de Sotomayor, pero nun llegó a ocupar el cargu y nel so llugar fízolo Miguel Gómez de Lara y Brocal. Dende'l 28 d'avientu de 1682 foi titular del Correximientu de Potosí. Llueu'l so primu Lorenzo Antonio de Granda y Balbín foi Gobernador de Costa Rica.

## Referencies

## Enllaces esternos
Átomu

L**'átomu** (del llatín: *atomum*, y ésti del griegu: *ατομον*, *indivisible*) ye la menor cantidá d'un elementu químicu que tien esistencia propia, y que nun ye posible dividir con procesos químicos.

Anque la mayor parte d'un átomu ye espaciu vacíu, los átomos tán compuestos de partícules más pequeñes. Por tradición suelen dividise en:

* corteya: la parte más grande, formada por una nube d'electrones
* nucleu: nel centru, compuestu polos nucleones (protones y neutrones)

El volume del nucleu ye 10.000 veces más pequeñu que'l total del átomu, ensin embargu tien tola masa atómica concentrada n'él, yá que los electrones tienen una masa despreciable.

Nel casu d'átomos n'estáu neutru'l númberu d'electrones ye idénticu al de protones, que ye lo que caracteriza a cada elementu químicu. El númberu de protones d'un determináu átomu llámase númberu atómicu y determina'l so llugar na tabla periódica de los elementos.

Según la composición del nucleu los átomos llámense:

* Isóbaros: Los átomos col mesmu númberu másicu.
* Isótonos: Los átomos que tienen el mesmu númberu de neutrones y distintu de protones.
* Isótopos: Los átomos que tienen el mesmu númberu de protones y distintu de neutrones.

Les propiedaes químiques de los átomos isótopos son asemeyaes, pero les de los isótonos y isóbaros nun lo son.

## Referencies

## Enllaces esternos
Omán

El **Sultanatu d'Omán** ye un país asitiáu al suroeste d'Asia, na costa sureste de la península Arábiga. Llenda colos Emiratos Árabes Xuníos al noroeste, con Arabia Saudita al oeste y con Yeme al suroeste. Les costes dan al mar Arábigu al sur y este y al golfu d'Omán al noreste. Tien tamién dos esclaves, la península de Musandam, al norte d'Emiratos Árabes Xuníos y Madha al este d'esi mesmu país.

## Historia

## Gobiernu y política
El Xefe d'Estáu y de gobiernu ye'l sultán (Qaboos bin Said), gobernante hereditariu qu'elixe a un gabinete que lu asiste. Na década de 1990'l sultán creó un conseyu asesor, el *Majlis ash-Shura*', la Cámara Baxa d'83 miembros, al que podíen votar un grupu de 190.000 ciudadanos en 1997, y nel que'l sultán tenía poder pa veta-yos o acepta-yos les decisiones. En 1996 instituyóse la Cámara Alta o el *Majlis ad-Dawla*, de 41 miembros, elixíos pol sultán.

Nun tien Constitución y la xusticia repártese ente la Corte Suprema y les Cortes Tradicionales Islámiques.

Anque les funciones del sultán son les d'un monarca absolutu, cuenta col sofitu de la mayoría de los omanianos.

## Xeografía

### Organización político-alministrativa
Omán ta dividíu en cinco rexones (*mintaqah*) y trés gobernaciones (*muhafazat*; singular - *[[muhafazah]]*). Estes rexones y gobernaciones tán subdividíes en provincies (*[[wilayat]]*).

#### Gobernaciones

#### Rexones

## Economía

## Demografía

Omán ye'l país árabe más oriental del mundu. La mayoría de los omanianos son árabes, anque hai una minoría baluchi. Como na mayoría de los países árabes, un gran númberu de trabayadores foriatos viven ehí, la mayoría de la India, Paquistán ya Irán. L'idioma oficial ye l'árabe, pero les minoríes falen les sos llingües propies. En Dhofar falen un idioma semíticu que nun ta rellacionáu col árabe.

L'islam ye la relixón más espardida. La mayoría d'ellos son ibadís (75%), con una población suní en Dhofar (12,5%); hai tamién hindús (7,4%) y dalgunos cristianos (3,9%) y budistes (0,5%).

## Referencies

## Enllaces esternos
Mascate

**Mascate** (n'árabe, مسقط) ye la mayor ciudá y capital del sultanatu d'Omán, asitiada a la vera'l golfu d'Omán. Tien una población de  

## Historia
Ente 1507 y 1650 perteneció a Portugal.

## Referencies

## Enllaces esternos
Los Berrones

**Los Berrones** son un grupu asturianu d'agro-rock, estilu del que son consideraos creadores. Canten n'asturianu.

## Historia
. En 1988 presentáronse a un concursu de maquetes de los 40 Principales. Fueron finalistes y como premiu pudieron grabar un *single* con dos canciones. Esti *single* batió recorde de ventes n'Asturies y fizo que sacaren el discu *«Voi dicítelo»* en 1989, col tema *«Nun yes tú»* como estrella. 

Al añu siguiente grabaren en Madrid el discu *«Si rompe, que rompa»*. El grupu vascu Zarama fixo una versión n'euskera del cantar *Chacho* d'aquél discu (*[https://www.youtube.com/watch?v=F1EbIs62g2k Txatxo]*), que tuvo gran ésitu nel País Vascu.

Hasta 1993 graben dos discos más. Dende esi añu tomarín un descansu hasta 1998, cuando vuelven con *«Da-y fuerte»*. En 1999, con motivu del décimu aniversariu del so primer álbum, editen el recopilatoriu "«10 años berrando»".

En 2003 sacaron nuevos cancios nel discu *«República Independiente de Tolivia»*. En 2004 tuvieron dando conciertos per toa Asturies. Unu d'ellos, el que dieron n'agostu na sablera de Poniente en Xixón, foi grabáu y salió más tarde como un doble CD en vivu.

## Componentes
*Ramón Blanco - voz, guitarra
*Olegario Méndez - baxu

## Discografía
### Álbumes
* *[[Voy dicítelo (Fechu n'Asturies)]]*, 1989
* *[[Si rompe, que rompa]]*, 1990
* *[[¿Lo tuyo cómo ye?]]*, 1992
* *[[No, home, non]]*, 1993
* *[[Da-y fuerte]]*, 1998
* *[[10 años berrando]]*, 1999
* *[[República Independiente de Tolivia]]*, 2003
* *[[Directo]]*, 2004
* **, 2009

## Referencies

## Enllaces esternos
*
Karachi

**Karachi** (کراچي) ye la ciudá más poblada de Paquistán y la capital de la provincia de Sindh. Ye'l centru financieru y comercial del país. La ciudá ta na costa del Mar Arábigu, al noroeste de la boca'l ríu Indo. Con una población de más de 13 millones d'habitantes, considérase la 16ª ciudá más grande del mundu. Dende 1947 hasta 1967 foi la capital del país. 

## Llocalización
Karachi ta a una llatitú de 24° 48' norte y una llonxitú de 66° 59' este. El so área metropolitana llega a la boca l'Indo.

## Gobiernu
Karachi tien autonomía propia. Anguaño ta gobernada por Niamatullah Khan. 

El distritu de Karachi ta dixebráu en 18 ciudades, caúna col so propiu conseyu y gobernada por un *Nazim*. Les ciudaes son: 

## Demografía
El 37,7% de la población tien menos de 15 años. Sólo un 4,4% tien más de 50 años. 

Les llingües predominantes son: urdú 48,52%; punjabí 13,94%; sindhi 7,22%; pashto 11,42% y baluchi 4.34%.

Los musulmanes son el 96,45% del total.

### Datos del censu
* 1856 : 56.875
* 1872 : 56.753
* 1881 : 73.560
* 1891 : 105.199
* 1901 : 136.297
* 1911 : 186.771
* 1921 : 244.162
* 1931 : 300.799
* 1941 : 435.887
* 1951 : 1.068.459
* 1961 : 1.912.598
* 1972 : 3.426.310
* 1981 : 5.208.132
* 1998 : 9.269.265 (Área metropolitana: 13 millones)

## Referencies

## Enllaces esternos
* Páxina del gobiernu de Karachi 
* Aeropuertu internacional
* KaraFilm Festival - Festival de Cine de Karachi
Iberoamérica

**Iberoamérica** ye un términu que fai refrencia a los territorios y países d'América qu'enantes yeren parte de reinos de la Península Ibérica, en concretu de Castiella y Portugal. Nun hai que confundir esti términu colos conceutos de Llatinoamérica y Hispanoamérica.

Los países iberoamericanos son Arxentina, Bolivia, Brasil, Colombia, Costa Rica, Cuba, Chile, Ecuador, El Salvador, Guatemala, Hondures, Méxicu, Nicaragua, Panamá, Paraguái, Perú, República Dominicana, Uruguái, Venezuela y Puertu Ricu.

Dende 1990 se vien faciendo anualmente la Cumbre Iberoamericana con vistes a facer nun futuru una Comunidá de Naciones Iberoaméricanes.

## Referencies

## Enllaces esternos
Vuelta a Asturies

La **Vuelta a Asturies** ye una competición ciclista profesional per etapes que se disputa n'Asturies per una selmana del mes de mayu o xunu. Anguaño consta de cinco etapes.

Con anterioridá avezaba a disputase otra prueba ciclista clásica, la Subida al Naranco. Igualmente hubo años nos que na víspera d'entamar la Vuelta celebrábase nes cais d'Uviéu'l Criterium d'Ases, nel que participaben dellos de los corredores que tomaríen la salida na competición.

## Ganadores

## Ver tamién
* Ganadores de la Vuelta a Asturies

## Referencies

## Enllaces esternos
* Páxina oficial de la Vuelta a Asturies
Eduardo Rodríguez Veltzé

**Eduardo Rodríguez Veltzé** , abogáu bolivianu. Tres la grave crisis política del so país nel añu 2005, foi nomáu socesor de Carlos D. Mesa Gisbert como Presidente de la República el 9 de xunu de 2005.

Nació en Cochabamba, estudió nel Colexu "San Agustín" de la urbe, y fizo la carrera de Derechu na Universidá Mayor de San Simón, onde sacó'l títulu d'abogáu en 1981. 

## Referencies

## Enllaces esternos
Yudu

El ye un arte marcial xaponés fundáu por Jigoro Kano (嘉納治五郎) en 1882. Kano quixo recoyer la esencia del Jujutsu y les artes de llucha orientales nuna única y básica y diferencióse de los estilos predecesores, Tenjin Shinyo-ryu y Kitō-ryū, pol enfotu en y al llau de la remoción d'elementos de entrenamientu de golpes y armes.

El *[[keikogi]]* (vistimienta) qu'usa llámase *[[judogi]]* (lléese *yudogui*), que pue ser blancu o azul, anque esti últimu sólo ta bien visto emplegalu en competiciones. 

El color del cinturón marca los conocimientos del yudoca. Va dende'l blancu, que ye'l de los principantes, al prietu, pasando pel mariellu, naranxa, verde, azul y marrón. Hasta'l marrón llámense *[[Kyu|kyus]]* y dende'l prietu son *[[dan]]*. El mayor dan algamáu enxamás foi por Jigoro Kano, que llegó al décimu. 

El llugar u prauticase llámase dojo. Nelli allúguense unes colchonetes nel suelu que formen el tatami. 

La pallabra *judo* ta formada poles sílabes "ju" y "do" y significa daqué paecío a "camín de la flexibilidá": la forma de vencer a una fuercia nun ye oponiéndose a ella, sinón aprovechándola nel to beneficiu. 

## Referencies

## Enllaces esternos

*Páxina oficial de la Federación Internacional de Yudu 
*Páxina web oficial de la Federación Asturiana de Yudu
Bandera d'Asturies

L'Estatutu d'Autonomía d'Asturies, artículu 3.1, establez que *la bandera del Principáu d'Asturies ye la tradicional, rectangular cola [[Cruz de la Victoria]] n'amariellu sobre fondu azul*. De los brazos de la Cruz cuelguen les lletres griegues alfa mayúscula y omega minúscula. La denomación *d'Asturina* foi introducida pol coleutivu Conceyu Bable, anque anguaño ye únicamente emplegada por delles organizaciones minoritaries de calter políticu y social normalmente arreyaes al asturianismu políticu. D'otra banda, a principios de sieglu XX, Padre Galo da'l nome *d'Azuleste* a la bandera asturiana.

Esisten delles versiones de la bandera; la oficial, que ye la versión pa ser usada en mástil, la Cruz de la Victoria ta a una distancia de la vaina de mediu anchor de la bandera. Na versión pa usu desemeyáu de mástil, la Cruz allúgase nel centru. 

L'orixe de la bandera remana de la dómina de la invasión napoleónica, cuando la Xunta Xeneral del Principáu d'Asturies declárase soberana y crea un exércitu para rebater a los invasores. Na so primera versión la bandera incluyía'l rezu *Asturies enxamás vencida*.

Na Llei 4/1990, de 19 d'avientu desarróllase la llexislación relativa al usu de la bandera, así como les sos dimensiones oficiales, llugar de colocación en ceremonies públiques, colores, etc.

## Otres banderes

Royal flag of Ramiro I of Asturies.svg|Pendón Real de Ramiru I d'Asturies (842 - 850)
Estandarte de la Princesa de Asturias (desde 2015).svg|Estandarte de la Princesa d'Asturies (2015 - )


## Ver tamién
* Asturina (Bandera nacionaliega asturiana)
* Banderes d'Asturies

## Referencies

## Enllaces esternos

* Ley 4/1990, de 19 d'avientu, de la Bandera del Principáu d'Asturies 
* Resume d'especificaciones téuniques de la bandera d'Asturies, SEV
Islamabad

**Islamabad** (‏اسلام آباد n'urdu, que quier dicir "*habitáu pol islam*") ye la capital de Paquistán. Ta asitiada al noreste del país y tien una población aproximada de 900.000 habitantes (2004). 

En 1959 un grupu d'urbanistes diseñaron la ciudá pa sustituir a Karachi como capital del país. Dos años dempués escomenzaron les obres y pa 1967 la ciudá ya yera oficialmente la nueva capital. En 1970 acabáronse les obres. La ciudá ta dividida n'ocho zones diferentes, caúna con una actividá predominante. 

## Referencies

## Enllaces esternos
* Semeyes d'Islamabad
* Islamabad.net
Llagu Titicaca

El llagu **Titicaca** alcuéntrase nel altiplanu andinu, na llenda ente'l Perú y Bolivia. 

Ta a unos 3.800 metros sobre'l nivel del mar. La so fondura masima ye superior a los 281 metros. Estes midíes aumenten según les lluvies. 

El llagu Titicaca ye'l segundu llagu de Sudamérica en tamañu y el mayor del mundu per enriba de los 2.000 m d'altura.

Tien 194 km de llargu por 65 km d'anchu y ocupa 8.710 km², de los que 5.260 km² corresponden al Perú y 3.450 km² a Bolivia.

## Referencies

## Enllaces esternos
José Ángel Hevia

**José Ángel Hevia Velasco**, conocíu artísticamente como **Hevia** (Villaviciosa, Asturies, 11 d'ochobre de 1967),  ye un gaiteru asturianu y académicu d'honor de l'ALLA, famosu por diseñar xunta Alberto Arias y Miguel Dopico de la «gaita MIDI» y sobre too polos sos álbumes nos que fusiona la gaita con tou tipu de soníos. 

Nel so currículum figuren dellos primeros puestos algamaos en dellos concursos, tanto nacionales (Concursu ya muestra folklor Ciudá d'Uviéu) como internacionales (troféu MacAllan, Lorient, 1992).

Algamó l'ésitu col so discu *[[Tierra de nadie]]* en 1997, del que vendió más d'un millón de copies n'España. A esi álbum siguiéronlu *Al otru llau* nel 2000 y *Étnico ma non troppo* en 2003. Foi direutor de la Banda Gaites Villaviciosa dende 1986 hasta 2001 tambien foi direutor de les siguientes bandes de gaites: Mieres del Camin, Samartín del Rei Aureliu, Ribeseya y Candás.

Tamién xestiona la fábrica d'instrumentos musicales ARHPA, con sede en Guadarrama.

## Discografía
**[[Hevia (disco)|Hevia]]* (1991)
**[[Tierra de nadie]]* (1998)
**[[Al otro lado/Al otru llau]]* (2000)
**[[Étnico ma non troppo]]* (2003)
**[[Obsessión]]* (2007)

## Singles
**El Saltón*
**El Garrotín*
**Busindre Reel*
**El Garrotín* (remix)
**Sobrepena*
**Baños de Budapest* (Nuevu tema, inclúi remix)
**Tanzila*

**Tirador*

## Referencies

## Enllaces esternos

*  
* Páxina italiana